חוק זאב ז׳בוטינסקי (ציון זכרו ופועלו)

{{ח:התחלה}}
{{ח:כותרת|חוק זאב ז׳בוטינסקי (ציון זכרו ופועלו), התשס״ה–2005}}

{{ח:פתיח-התחלה}}
{{ח:מאגר|2000632}} {{ח:תיבה|ס״ח תשס״ה, 268|חוק זאב ז׳בוטינסקי (ציון זכרו ופועלו)|https://fs.knesset.gov.il/16/law/16_lsr_301001.pdf}}.
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: מטרות החוק ויישומן}}

{{ח:פנימי|פרק ב|פרק ב׳: המועצה הציבורית}}

{{ח:פנימי|פרק ג|פרק ג׳: יום זאב ז׳בוטינסקי}}

{{ח:פנימי|פרק ד|פרק ד׳: פעולות חינוכיות–ערכיות ומלגות}}

{{ח:פנימי|פרק ה|פרק ה׳: תקציב ותמיכות}}

{{ח:פנימי|פרק ו|פרק ו׳: שונות}}

{{ח:קטע2|פרק א|פרק א׳: מטרות החוק ויישומן}}

{{ח:סעיף|1|מטרות}}
{{ח:ת}} מטרותיו של חוק זה להנחיל לדורות את חזונו, מורשתו ופועלו של זאב ז׳בוטינסקי, לציין את זכרו ולהביא לחינוך הדורות הבאים ולעיצוב מדינת ישראל, מוסדותיה, יעדיה ודמותה בהתאם לחזונו הציוני.

{{ח:סעיף|2|יישום המטרות}}
{{ח:ת}} מטרותיו של חוק זה ייושמו בדרך של קיום יום זאב ז׳בוטינסקי ופעילויות חינוכיות–ערכיות במוסדות המדינה, בצה״ל ובבתי הספר, מתן מלגות לתלמידים ומתן תמיכות למוסדות ציבור, הפועלים להגשמת מטרות חוק זה, לרבות באמצעות קיום פעילות בהר הרצל בירושלים, הכל לפי הוראות חוק זה.

{{ח:קטע2|פרק ב|פרק ב׳: המועצה הציבורית}}

{{ח:סעיף|3|מועצה ציבורית}}
{{ח:תת|(א)}} הממשלה תמנה מועצה ציבורית להנצחת זכרו של זאב ז׳בוטינסקי (בחוק זה – המועצה הציבורית); המועצה תהיה בת עשרים וחמישה חברים, ואלה הם:
{{ח:תתת|(1)}} שבעה חברים עובדי המדינה נציגי הממשלה, וביניהם שני עובדי משרד ראש הממשלה ועובד מדינה נוסף, על פי המלצת ראש הממשלה, שני עובדי משרד הביטחון על פי המלצת שר הביטחון ושני עובדי משרד החינוך התרבות והספורט על פי המלצת שר החינוך התרבות והספורט;
{{ח:תתת|(2)}} חבר נציג צה״ל על פי המלצת שר הביטחון;
{{ח:תתת|(3)}} שני חברים נציגי ההסתדרות הציונית העולמית בהסכמת ההסתדרות הציונית העולמית;
{{ח:תתת|(4)}} שלושה נציגי העמותה ”מכון ז׳בוטינסקי בישראל“, שאחד מהם איש אקדמיה;
{{ח:תתת|(5)}} נציג העמותה ”מדרשה לאומית ללימודי מחתרות“;
{{ח:תתת|(6)}} נציג העמותה ”המדרשה הלאומית ע״ש רנה מור“;
{{ח:תתת|(7)}} שני נציגי העמותה ”מסדר ע״ש זאב ז׳בוטינסקי“;
{{ח:תתת|(8)}} נציג העמותה ”שלטון בית״ר“;
{{ח:תתת|(9)}} נציג העמותה ”ברית יוסף תרומפלדור בארץ ישראל“;
{{ח:תתת|(10)}} נציג העמותה ”ברית חיילי הארגון הצבאי הלאומי בארץ ישראל“;
{{ח:תתת|(11)}} חמישה נציגי ציבור.
{{ח:תת|(ב)}} המועצה הציבורית תמנה, באישור ראש הממשלה, את יושב ראש המועצה ואת ממלא מקומו, מבין החברים האמורים בסעיף קטן (א)(11).

{{ח:סעיף|4|תפקידי המועצה הציבורית}}
{{ח:ת}} תפקידי המועצה הציבורית –
{{ח:תת|(1)}} לייעץ לראש הממשלה בכל הנוגע ליישום חוק זה ולביצועו, ולעקוב אחר ביצוע חוק זה;
{{ח:תת|(2)}} להמליץ לראש הממשלה על מדיניות ויעדים לענין הפעילות לפי חוק זה והגברתה;
{{ח:תת|(3)}} לייעץ לראש הממשלה לענין קביעת מבחנים לתמיכה במוסדות ציבור, כאמור {{ח:חיצוני|חוק יסודות התקציב#סעיף 3א|בסעיף 3א לחוק יסודות התקציב, התשמ״ה–1985}} (בחוק זה – חוק יסודות התקציב), לשם קידום מטרותיו של חוק זה, בין השאר, בענינים אלה:
{{ח:תתת|(א)}} קיום פעילות בהר הרצל בירושלים בכל הנוגע לזכרו ופועלו של זאב ז׳בוטינסקי;
{{ח:תתת|(ב)}} שימור, שחזור והצגה של מוצגים ומסמכים הקשורים לחייו ולפועלו של זאב ז׳בוטינסקי;
{{ח:תתת|(ג)}} קיום פעולות חינוכיות–ערכיות לרבות הכנת תכניות לימודים, קיום השתלמויות למורים ולמדריכים ועריכת סיורים;
{{ח:תתת|(ד)}} קיום אירועים;
{{ח:תתת|(ה)}} פעילויות הנצחה;
{{ח:תת|(4)}} להכין הצעת תקציב שנתי להפעלת החוק כאמור {{ח:פנימי|סעיף 14|בסעיף 14(ב)}}, ולהגישה לאישור ראש הממשלה ושר האוצר.

{{ח:סעיף|5|סדרי עבודת המועצה הציבורית}}
{{ח:תת|(א)}} המועצה הציבורית תתכנס פעמיים בשנה לפחות, וכן לפי דרישה של לפחות מחצית מחבריה.
{{ח:תת|(ב)}} יושב ראש המועצה הציבורית ינהל את ישיבותיה; הוא יזמן את ישיבות המועצה הציבורית ויקבע את מועדן, מקומן וסדר יומן, בין השאר, בהתאם לדרישות והצעות ראש הממשלה, ההסתדרות הציונית העולמית וחברי המועצה הציבורית.
{{ח:תת|(ג)}} המועצה הציבורית תקבע את סדרי עבודתה ככל שלא נקבעו לפי חוק זה.

{{ח:סעיף|6|הוצאות וגמול}}
{{ח:ת}} חברי המועצה הציבורית לא יהיו זכאים לשכר בעד חברותם במועצה, אך יהיו זכאים להחזר הוצאות שיוציאו במילוי תפקידם כפי שיקבע ראש הממשלה, באישור שר האוצר.

{{ח:סעיף|7|תקופת כהונה, פקיעת כהונה והעברה מכהונה}}
{{ח:תת|(א)}} חבר המועצה הציבורית, יתמנה לתקופת כהונה של שלוש שנים, וניתן לשוב ולמנותו לשתי תקופות כהונה רצופות נוספות שכל אחת מהן לא תעלה על שלוש שנים, ולאחר הפסקה של שלוש שנים, ניתן לשוב ולמנותו ללא יותר משלוש תקופות כהונה רצופות נוספות כאמור.
{{ח:תת|(ב)}} חבר המועצה הציבורית יחדל לכהן לפני תום תקופת כהונתו בהתקיים אחד מאלה:
{{ח:תתת|(1)}} התפטר במסירת כתב התפטרות לראש הממשלה;
{{ח:תתת|(2)}} חדל להתקיים בו התנאי שמכוחו מונה.
{{ח:תת|(ג)}} ראש הממשלה יעביר מכהונתו חבר המועצה הציבורית שהורשע בעבירה שמפאת מהותה, חומרתה או נסיבותיה אין הוא ראוי לשמש כחבר או כיושב ראש המועצה הציבורית.
{{ח:תת|(ד)}} ראש הממשלה רשאי להעביר חבר המועצה הציבורית מכהונתו לפני תום תקופת כהונתו בהתקיים אחד מאלה:
{{ח:תתת|(1)}} נבצר ממנו דרך קבע למלא את תפקידו;
{{ח:תתת|(2)}} נעדר בלא סיבה מוצדקת משלוש ישיבות רצופות של המועצה הציבורית.

{{ח:סעיף|8|ניגוד ענינים}}
{{ח:תת|(א)}} לא יתמנה ולא יכהן כחבר המועצה הציבורית מי שעלול להימצא, במישרין או בעקיפין, באופן תדיר, במצב של ניגוד ענינים בין תפקידו כחבר המועצה לבין ענין אחר או תפקיד אחר שלו.
{{ח:תת|(ב)}} חבר המועצה הציבורית יימנע מהשתתפות בדיון שמקיימת המועצה, מהצבעה בישיבות שהנושא הנדון בהם העלול לגרום לו להימצא, במישרין או בעקיפין, במצב של חשש לניגוד ענינים בין תפקידו כחבר המועצה הציבורית לבין ענין אחר או תפקיד אחר שלו, ולא יטפל, במסגרת מילוי תפקידו במועצה, בנושא שעלול לגרום לו להימצא במצב כאמור גם מחוץ לישיבות המועצה; ואולם רשאי חבר המועצה הציבורית להביא בחשבון גם את עניניו של הגוף שהוא נציגו, ככל שהם קשורים לחוק זה, ולא יראו אותו כמצוי במצב של ניגוד ענינים בשל כך בלבד.
{{ח:תת|(ג)}} התברר לחבר המועצה הציבורית, כי נושא הנדון בישיבה של המועצה או שהוא הופקד על טיפולו עלול לגרום לו להימצא במצב של ניגוד ענינים כאמור בסעיף קטן (ב), יודיע על כך ליושב ראש המועצה.
{{ח:תת|(ד)}} בסעיף זה –
{{ח:תת|סוג=הגדרה}} ”ענין אחר“ – לרבות ענין של קרובו של חבר המועצה הציבורית או ענין של גוף שחבר המועצה או קרובו הם מנהלים או עובדים אחראים בו, או ענין של גוף שיש לכל אחד מהם חלק בהון המניות שלו, בזכות לקבל רווחים, בזכות למנות מנהל או בזכות ההצבעה;
{{ח:תת|סוג=הגדרה}} ”קרוב“ – בן זוג, הורה, צאצא, אח, אחות או אדם אחר הסמוך על שולחנו של חבר המועצה הציבורית, ובן זוגו של כל אחד מהם.

{{ח:סעיף|9|תוקף פעולות}}
{{ח:ת}} קיום המועצה הציבורית, סמכויותיה ותוקף החלטותיה ופעולותיה לא ייפגעו מחמת שנתפנה מקומו של חבר בה או מחמת ליקוי במינויו או בהמשך כהונתו.

{{ח:קטע2|פרק ג|פרק ג׳: יום זאב ז׳בוטינסקי}}

{{ח:סעיף|10|יום זאב ז׳בוטינסקי}}
{{ח:תת|(א)}} אחת לשנה, בכ״ט בתמוז, יום פטירתו של זאב ז׳בוטינסקי, יקוים יום זאב ז׳בוטינסקי; ביום זה –
{{ח:תתת|(1)}} יתקיים טקס זיכרון ממלכתי בקבר זאב ז׳בוטינסקי בהר הרצל בירושלים;
{{ח:תתת|(2)}} במחנות צה״ל יוקדש זמן ללימוד פועלו וחזונו הציוני של זאב ז׳בוטינסקי;
{{ח:תתת|(3)}} יתקיים בירושלים כנס לזכרו של זאב ז׳בוטינסקי; הכנס יאורגן על ידי המועצה הציבורית; בכנס יידונו נושאים מעולם הציונות ברוח חזונו של זאב ז׳בוטינסקי.
{{ח:תת|(ב)}} הכנסת תקיים דיון מיוחד לציון יום זאב ז׳בוטינסקי במועדו או במועד סמוך.
{{ח:תת|(ג)}} חל כ״ט בתמוז בשבת, יקוים יום זאב ז׳בוטינסקי ביום א׳ שלאחריו.

{{ח:סעיף|11|ציון במערכת החינוך}}
{{ח:ת}} אחת לשנה, ביום י״ב בטבת יוקדש זמן בבתי הספר ללימוד פועלו וחזונו הציוני של זאב ז׳בוטינסקי.

{{ח:קטע2|פרק ד|פרק ד׳: פעולות חינוכיות–ערכיות ומלגות}}

{{ח:סעיף|12|פעולות חינוכיות–ערכיות}}
{{ח:ת}} מוסדות המדינה, צה״ל ובתי הספר יקיימו פעולות חינוכיות–ערכיות לקידום מטרותיו של חוק זה, לרבות קיום טקסים ופעולות חינוכיות ביום זאב ז׳בוטינסקי, ולענין בתי הספר ביום י״ב בטבת של כל שנה.

{{ח:סעיף|13|מלגות}}
{{ח:ת}} משרד החינוך התרבות והספורט יקצה מלגות לימודים במסגרת חלוקת מלגות על ידי המשרד, לצורך מחקר בנושאים הקשורים לפועלו ולחזונו הציוני של זאב ז׳בוטינסקי, לפי כללים שיקבע שר החינוך התרבות והספורט.

{{ח:קטע2|פרק ה|פרק ה׳: תקציב ותמיכות}}

{{ח:סעיף|14|תקציב}}
{{ח:תת|(א)}} השתתפות אוצר המדינה בהפעלתו של חוק זה, לרבות תקציב המלגות לפי {{ח:פנימי|סעיף 13|סעיף 13}} והתקציב לתמיכה במוסדות ציבור לפי סעיף קטן (ג), תיקבע בחוק התקציב השנתי כמשמעותו {{ח:חיצוני|חוק יסודות התקציב|בחוק יסודות התקציב}}.
{{ח:תת|(ב)}} המועצה הציבורית תכין הצעת תקציב שנתי להשתתפות אוצר המדינה כאמור בסעיף קטן (א), ותגישה לראש הממשלה ולשר האוצר; ראש הממשלה ושר האוצר יאשרו את הצעת התקציב כפי שהציעה המועצה הציבורית או בשינויים שימצאו לנכון, ויביאו את הצעת התקציב המאושרת לפני הממשלה במסגרת הדיונים על חוק התקציב השנתי.
{{ח:תת|(ג)}} מתן תמיכות לפי חוק זה ייעשה על פי מבחנים לתמיכה במוסדות ציבור כאמור {{ח:פנימי|סעיף 4|בסעיף 4(3)}} שיקבע ראש הממשלה, לאחר התייעצות עם המועצה הציבורית.
{{ח:תת}} {{ח:הערה|פורסמו {{ח:חיצוני|http://www.justice.gov.il/Units/Tmihot/Tavhinim/Tavhinim/מוסדות%20ציבור%20הפועלים%20להנצחת%20זכרו%20ופועלו%20של%20זאב%27%20זבוטינסקי%20%2004.05.11.pdf|מבחנים לחלוקת כספי תמיכות של משרד ראש הממשלה למוסדות ציבור הפועלים לציון זכרו ופועלו של זאב ז׳בוטינסקי}} (י״פ תשע״א, 2738).}}

{{ח:קטע2|פרק ו|פרק ו׳: שונות}}

{{ח:סעיף|15|ביצוע ותקנות}}
{{ח:ת}} ראש הממשלה ממונה על ביצוע חוק זה, והוא רשאי, בהתייעצות עם המועצה הציבורית, ובאישור ועדת החינוך התרבות והספורט של הכנסת, להתקין תקנות לביצועו, לרבות בענין סדרי עבודת המועצה הציבורית.

{{ח:סעיף|16|}}
{{ח:ת}} {{ח:הערה|הנוסח שולב {{ח:חיצוני|חוק החברות הממשלתיות|בחוק החברות הממשלתיות, התשל״ה–1975}}.}}

{{ח:סעיף|17|תחילה ותחולה}}
{{ח:תת|(א)}} תחילתו של חוק זה, למעט {{ח:פנימי|פרק ב|פרק ב׳}}, בתום ארבעה חודשים מיום פרסומו.
{{ח:תת|(ב)}} עד תום חודשיים מיום פרסומו של חוק זה תמנה הממשלה את המועצה הציבורית לפי {{ח:פנימי|סעיף 3|סעיף 3}}.
{{ח:תת|(ג)}} תחילתם של {{ח:פנימי|סעיף 4|סעיפים 4 עד 9}} מיום מינוי המועצה הציבורית כאמור בסעיף קטן (ב).

{{ח:סעיף|18|הוראת שעה לשנת הכספים 2005}}
{{ח:ת}} אוצר המדינה ישתתף בהפעלתו של חוק זה מיום תחילתו ועד תום שנת הכספים 2005 לפי הוראות כל דין והוראות {{ח:פנימי|סעיף 14|סעיפים 14(א)}} {{ח:פנימי|סעיף 14|ו־14(ב)}} לא יחולו.

{{ח:חתימות|התקבל בכנסת ביום י״ב באדר ב׳ התשס״ה (23 במרס 2005).}}
* '''אריאל שרון'''
ראש הממשלה
* '''משה קצב'''
נשיא המדינה
* '''ראובן ריבלין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]